Dôvodová správa
k privatizácii časti zdravotníckeho zariadenia 
 Nemocnica s poliklinikou Šamorín
Obvodné zdravotné stredisko Rohovce

Dôvodom predloženia tohto materiálu na rokovanie vlády Slovenskej republiky je vydanie rozhodnutia o privatizácii časti zdravotníckeho zariadenia Nemocnica s poliklinikou Šamorín, Obvodné zdravotné stredisko Rohovce priamym predajom pre nadobúdateľa:
MUDr. Milana Drugdu, Humenské nám. č. 8, 851 07 Bratislava

l. Vymedzenie privatizovaného majetku

Štátna príspevková organizácia s právnou subjektivitou “Nemocnica s poliklinikou Šamorín“ bola zriadená zriaďovacou listinou Ministerstva zdravotníctva SR číslo 2350/1992-B/13-H zo dňa 31. 12. 1993 s účinnosťou od 1. 1. 1993.
	Zdravotnícke zariadenie bolo zaradené do privatizácie uznesením vlády SR č. 556 zo dňa 30. 6. 1999.
Podľa §10 ods. 7 zákona č. 92/1991 Zb. v znení neskorších predpisov informácia               o predložení  základného privatizačného projektu bola zverejnená v dennej tlači distribuovanej celoštátne dňa 5. 11. 1999.
Privatizovaný majetok zdravotníckeho zariadenia je situovaný v okrese Dunajská Streda, v obciach Zlaté Klasy a Rohovce.
Do privatizácie podľa tohto základného privatizačného projektu vstupuje časť majetku  subjektu.
Hlavným predmetom činnosti časti zdravotníckeho zariadenia je poskytovanie ambulantnej a liečebno-preventívnej zdravotníckej starostlivosti v súlade so sieťou zdravotníckych zariadení. OZS Zlaté Klasy je zdravotné stredisko, kde ambulantná zložka je realizovaná prenájmom ambulancií zmluvným neštátnym lekárom I. kontaktu (4 praktickí lekári pre dospelých, 4 detskí lekári, 4 stomatológovia, 1 gynekológ), v OZS Rohovce sú ambulancie prenajaté zmluvným neštátnym lekárom I. kontaktu (1 praktický lekár pre dospelých, 1 detský lekár, 1 stomatológ, občasne 1 gynekológ).

Predkladaný návrh na vydanie rozhodnutia o privatizácii priamym predajom sa týka Obvodného zdravotného  strediska Rohovce.

Ekonomická charakteristika samostatne privatizovaného zdravotníckeho zariadenia k 31.12. 1998

    Počet pracovníkov (prep. stav)
    Výkony a mimoriadne výnosy
    Náklady celkom
    Disponibilný zisk
    Miera odpísania HIM v percentách	4       
    294 tis. Sk
    421 tis. Sk
  - 127 tis. Sk
31,6	

- 2 -

Údaje o rozsahu a štruktúre majetku samostatne privatizovaného zdravotníckeho zariadenia podľa účtovníctva k 31. 12. 1998 v tis. Sk:

Aktíva spolu      
    v tom: stále aktíva
               z toho - pozemky  
                          - budovy a stavby   
                          - stroje a zariadenia           
               obežné aktíva         
               ostatné aktíva 
               ostatné aktíva nezachytené v súvahe
    Záväzky privatizované spolu
    v tom: cudzie zdroje
               z toho – rezervy
                         - záväzky 
                         - bankové úvery a výpomoci
              ostatné pasíva – prechodné účty pasív 
    Čistý majetok, ktorý prechádza na FNM SR	993          
819
     46 
773
 0
40
0
    134
167
167
0
167
0
0
826

2. Návrhy privatizačných projektov a podnetov 
 
Do privatizácie podľa základného privatizačného projektu  a predkladaného materiálu vstupuje časť subjektu s účtovnou hodnotou majetku 826 tis. Sk, so spôsobom privatizácie priamy predaj záujemcovi vybranom vo výberovom konaní. 
Ministerstvo zdravotníctva Slovenskej republiky vo svojom stanovisku č. 4381/1999-A zo dňa  25. 10. 1999 uvádza:
Ministerstvo zdravotníctva Slovenskej republiky v súlade s návrhom ďalšieho postupu privatizácie zdravotníckych zariadení súhlasí s navrhovanou metódou privatizácie v základnom privatizačnom projekte NsP Šamorín - s priamym predajom Obvodného zdravotného strediska  Rohovce vopred určenému záujemcovi.
Záujem o privatizáciu obvodného zdravotného stredíska bezodplatným prevodom na obec prejavila obec Rohovce. Ministerstvo zdravotníctva SR posúdilo zámery na ďalšie zabezpečenie zdravotnej starostlivosti v privatizovanom zariadení a odporúča priamy predaj vopred určenému záujemcovi. Ako nadobúdateľa OZS Rohovce navrhuje pracovníkov, ktorí v OZS Rohovce prevádzkujú neštátne ambulancie.
     	Protimonopolný úrad Slovenskej republiky vo svojom stanovisku č. 3574/P/62/PMÚ SR/1999 zo dňa 9. 12. 1999 súhlasí s navrhnutou metódou privatizácie OZS Rohovce - priamy predaj vopred určenému vlastníkovi.

3. Konkurenčné privatizačné projekty a podnety

Na privatizáciu časti zdravotníckeho zariadenia NsP Šamorín Obvodné zdravotné stredisko Rohovce boli podané a sú evidované na MSPNM SR nasledovné podnety:

- 3 -

1.	MUDr. Milan Drugda, Humenské nám. 8, 851 07 Bratislava. Záujem o sprivatizovanie OZS Rohovce zo dňa 24. 9. 1999
2.	Obecný úrad, 930 30 Rohovce č. 142, Dezider Pálffy – starosta. Žiadosť o bezodplatný prevod OZS Rohovce zo dňa 21. 9. 1999
Trhové ohodnotenie nebolo vykonané, nakoľko v nadväznosti na prijatú koncepciu transformácie rezortu zdravotníctva sa privatizácia zdravotníckych zariadení  realizuje na základe účtovnej hodnoty.

4. Postup posudzovania privatizačného projektu

Základný privatizačný projekt bol predložený zriaďovateľom na ministerstvo dňa                 28. 10. 1999 a je spracovaný v súlade so  stanoviskom zriaďovateľa. Na MSPNM SR bol prerokovaný dňa 11.1.2001 s odporúčaním privatizovať majetok tejto časti  zdravotníckeho zariadenia priamym predajom záujemcovi, ktorý bude vybraný vo výberovom konaní. MSPNM SR listami zo dňa 15.1.2001 oslovilo 2 známych  záujemcov o privatizovaný majetok so žiadosťou o doplnenie  podnetu  v termíne do 19.2.2001. V stanovenom termíne predložil dodatok 1 záujemca. 
Komisia pre výber nadobúdateľa privatizovaného majetku priamym predajom  zriadená ministerkou pre správu a privatizáciu národného majetku SR posúdila jediný predložený návrh na svojom rokovaní dňa 12.4.2001 a odporučila ako budúceho nadobúdateľa privatizovaného majetku časti zdravotníckeho zariadenia Nemocnice s poliklinikou Šamorín, Obvodné zdravotné stredisko Rohovce MUDr. Milana Drugdu, Humenské námestie č. 8, 851 07 Bratislava. Pri svojom odporúčaní vychádzala komisia z nasledovných skutočností:
MUDr. Milan Drugda, Humenské námestie č. 8, 851 07 Bratislava bol jediným záujemcom, ktorý predložil ponuku na privatizáciu predmetného OZS. Splnil všetky podmienky  a požadované kritériá do výberového konania.
 Hlavným zámerom  nadobúdateľa MUDr. Milana Drugdu, ktorý je prevádzkovateľom privatizovaného zdravotníckeho zariadenia, je i po privatizácii objektu zachovanie kvalitnej ambulantnej zdravotnej starostlivosti pre obyvateľov v spádovom území v obciach Rohovce, Blatná na Ostrove, Trnávka, Macov, Kyselica ako i pre Dom sociálnych služieb Báč, s využitím včasnej diagnostiky ochorení ako aj  zlepšenia pracovného a životného  prostredia v zdravotníckom zariadení pre pacientov i zdravotníckych pracovníkov. Spôsob prevádzkovania zdravotníckeho zariadenia bude zabezpečený formou prenájmu ambulancií. Nadobúdateľ navrhol prijateľnú kúpnu cenu a platobné podmienky a predpokladá investovať 550 000 Sk do modernizácie budovy a prístrojového zariadenia, ktoré nepožaduje odpočítať z kúpnej ceny. Výberová komisia brala do úvahy aj stanovisko MZ SR, ktoré súhlasí s priamym predajom OZS Rohovke a ako nadobúdateľa navrhuje pracovníkov, ktorí prevádzkujú neštátne ambulancie zdravotníckeho zariadenia.
5. Záver

 Ministerstvo pre správu a privatizáciu národného majetku Slovenskej republiky  navrhuje vláde Slovenskej republiky vydať rozhodnutie o privatizácii časti zdravotníckeho zariadenia Nemocnica s poliklinikou Šamorín, Obvodné zdravotné stredisko Rohovce pre nadobúdateľa MUDr. Milana Drugdu, Humenské námestie č. 8, 851 07 Bratislava.